Diari Oficial de la Generalitat Valenciana


Sumari del DOGV 3937, del 12-02-2001 (2001/878)

ACORD de 21 de desembre de 2000, de la Comissió Territorial d'Urbanisme de València, relatiu a la modificació Ús comercial UE-J-J, del Pla General d'Ordenació Urbana de la Pobla de Vallbona.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/878


Data del document
:   21-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla de Vallbona, la
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, relatiu a la modificació Ús comercial UE-J-J, del Pla General d'Ordenació Urbana de la Pobla de Vallbona. [2001/X878]
  
Vist l'expedient tramés per l'Ajuntament de la Pobla de Vallbona referit a la modificació Ús comercial UE-J-J, del Pla General d'Ordenació Urbana, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en sessió celebrada el dia 17 d'abril de 2000. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 4 d'agost de 2000.
  
L'expedient complet té entrada en el Registre de la Comissió Territorial d'Urbanisme de València el 6 de setembre de 2000.
  
Segon. El projecte consta de memòria justificativa i plànol d'ubicació.
  
Tercer. L'objecte de la modificació és permetre en la UE-J-J la implantació de l'ús comercial en la seua categoria de comerç mitjà. En l'actualitat l'esmentada unitat té com a ús dominant l'industrial, si bé entre els usos compatibles es troba des de l'habitatge fins a les activitats de pública concurrència.
  
El comerç mitjà es defineix, en l'article 5.24 de les normes urbanístiques del Pla General, com aquell que té una superfície de venda superior a 200 m2 en comerços alimentaris o a 500 m2 en no alimentaris, i inferior a 750 m2 en alimentari o a 2.500 m2 en no alimentari. També s'inclouen dins d'aquesta categoria els locals que, amb les anteriors limitacions, integren diversos establiments.
  
Quart. Durant la tramitació de l'expedient s'ha sol·licitat informe a la Direcció General de Comerç i Consum, el qual és emés amb data 19 de juny de 2000. En aquest informe es realitzen diverses consideracions, si bé la més important és que, d'acord amb les ratios de productivitat que s'estableixen en el PATECO, la superfície de venda final de l'establiment no hauria de superar els 1.800 m2 de sala de venda.
  
Cinqué. La Pobla de Vallbona té un Pla General d'Ordenació Urbana aprovat definitivament per la Comissió Territorial d'Urbanisme el 31 de gener de 1995.
  
Sisé. La Comissió Informativa de la Comissió Territorial d'Urbanisme de València, en sessió celebrada el 19 de desembre de 2000, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sense perjudici de l'anterior, i per a posteriors actuacions, ha d'exigir-se una ratio d'aparcament igual a l'establida en l'article 13 de l'annex al Reglament de Planejament de la Comunitat Valenciana.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del dia 21 de desembre de 2000, acorda:
  
Aprovar definitivament la modificació Ús comercial UE-J-J, del Pla General d'Ordenació Urbana de la Pobla de Vallbona.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 21 de desembre de 2000.- El secretari de la Comissió Territorial d'Urbanisme: José Manuel Palau Navarro.